পোন্তুস
গ্রিক পুরাণে, পোন্তুস হল ধরিত্রীমাতা গেইয়ার সন্তান এবং তার কোন পিতা ছিল না। হেসিয়ডের মতে, কোন প্রকার যৌনসম্পর্কে আবদ্ধ হওয়া ব্যতীতই তার জন্ম হয়। তবে গাইয়াস জুলিয়াস হাইজিনাসের মতে, পোন্তুস ইথার ও গেইয়ার সন্তান ছিলেন। তিনি গ্রিক আদ্যকালীন দেবতাদের একজন এবং প্রাচীন সমুদ্র দেবতা। গেইয়ার সাথে পোন্তুসের মিলনে নেরেউস, থাউমাস, ফোর্কিস, কেতো ও এউরিবিয়ার জন্ম হয়।